ജിസാറ്റ് 1 വിക്ഷേപണം 12ന് വിശാഖപട്ടണം: ഇന്ത്യയുടെ ജിയോ ഇമേജിംഗ് ഉപഗ്രഹമായ ജി സാറ്റ് 1 വിക്ഷേപണത്തിന് ഒരുക്കങ്ങള് പൂര്ത്തിയായി. സ്വാതന്ത്ര്യദിനാഘോഷത്തിന് മുന്നോടിയായാണിത്. 12 ന് രാവിലെ 5.43 ന് ശ്രീഹരിക്കോട്ടയില് നിന്ന് ഉപഗ്രഹം വിക്ഷേപിക്കും. ഇന്ത്യയുടെ ഏറ്റവും നൂതനമായ ജിയോഇമേജിംഗ് ഉപഗ്രഹമാണ് ജിസാറ്റ് 1. പാകിസ്ഥാന്, ചൈന അതിര്ത്തികള് ഉള്പ്പെടെ ഉപഭൂഖണ്ഡത്തിന്റെ നിരീക്ഷണം ശക്തമാക്കും. ഐ.എസ്.ആര്.ഒയുടെ ജി.എസ്.എല്.വി എഫ് 10 റോക്കറ്റാണ് 2,268 കിലോഗ്രാം ഭാരമുള്ള ജിസാറ്റ് 1 ഭ്രമണപഥത്തില് എത്തിക്കുന്നത്. കഴിഞ്ഞ വര്ഷം കൊവിഡ് മൂലം ജിസാറ്റ് 1 വിക്ഷേപണം മാറ്റിവച്ചിരുന്നു. ദിവസം നാലഞ്ച് തവണ രാജ്യത്തെ മുഴുവനായി ചിത്രീകരിക്കാന് ഉപഗ്രഹത്തിന് കഴിയും. വെള്ളപ്പൊക്കം, ചുഴലിക്കാറ്റ്, ജലസ്രോതസുകള്, വിളകള്, സസ്യജാലങ്ങളുടെ അവസ്ഥ, വനമേഖലയിലെ മാറ്റങ്ങള് എന്നിവ നിരീക്ഷിക്കാനും സജ്ജമാണെന്നും ബഹിരാകാശ വകുപ്പ് സഹമന്ത്രി ജിതേന്ദ്ര സിംഗ് പാര്ലമെന്റില് വ്യക്തമാക്കിയിരുന്നു. ഈ വര്ഷത്തെ ആദ്യ പ്രധാന ഉപഗ്രഹ വിക്ഷേപണമാണിത്. ഫെബ്രുവരിയില് ബ്രസീലിന്റെ ഉപഗ്രഹമായ ആമസോണിയ1 നൊപ്പം രാജ്യത്ത് വികസിപ്പിച്ചവ ഉള്പ്പെടെ 18 ചെറിയ ഉപഗ്രഹങ്ങള് വിക്ഷേപിച്ചിരുന്നു.